CELEX: 32012R0870
Language: bg
Date: 2012-09-24 00:00:00
Title: Регламент за изпълнение (ЕС) № 870/2012 на Комисията от 24 септември 2012 година за разрешаване на нарингина като фуражна добавка за всички животински видове  текст от значение за ЕИП

25.9.2012   
            
            
               BG
            
            
               Официален вестник на Европейския съюз
            
            
               L 257/10
            
         РЕГЛАМЕНТ ЗА ИЗПЪЛНЕНИЕ (ЕС) № 870/2012 НА КОМИСИЯТА
   от 24 септември 2012 година
   за разрешаване на нарингина като фуражна добавка за всички животински видове
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда, че добавките за използване при храненето на животните подлежат на разрешаване, и се уреждат основанията и процедурите за издаване на разрешително. В член 10 от посочения регламент се предвижда извършването на повторна оценка на добавките, разрешени с Директива 70/524/ЕИО на Съвета (2).
            
         
               (2)
            
            
               Нарингинът беше разрешен за неограничен период от време в съответствие с Директива 70/524/ЕИО като фуражна добавка за използване за всички животински видове. Впоследствие тази фуражна добавка беше вписана в Регистъра на фуражните добавки на Общността като съществуващ продукт в съответствие с член 10, параграф 1 от Регламент (ЕО) № 1831/2003.
            
         
               (3)
            
            
               В съответствие с член 10, параграф 2 от Регламент (ЕО) № 1831/2003 във връзка с член 7 от него беше подадено заявление за извършване на повторна оценка на нарингина като фуражна добавка за всички животински видове с искане добавката да се включи в категорията „сензорни добавки“. Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (4)
            
            
               Европейският орган за безопасност на храните („Органът“) заключи в становището си от 12 октомври 2011 г. (3), че при предложените условия на употреба нарингинът не оказва неблагоприятно въздействие върху здравето на животните и хората или върху околната среда и е ефикасен като ароматизиращо вещество. Той заключи, че ако се вземат съответните предпазни мерки, няма да възникнат опасения във връзка с безопасността на потребителите. Органът не счита, че са необходими специфични изисквания за мониторинг след пускането на пазара. Също така той провери доклада относно метода за анализ на фуражната добавка във фуражите, който представи референтната лаборатория на Общността, определена с Регламент (ЕО) № 1831/2003.
            
         
               (5)
            
            
               При оценката на нарингина се установи, че са изпълнени условията за разрешителното, предвидени в член 5 от Регламент (ЕО) № 1831/2003. Поради това употребата на посоченото вещество следва да бъде разрешена съгласно указаното в приложението към настоящия регламент.
            
         
               (6)
            
            
               Тъй като се внасят изменения в условията за разрешителното на нарингина и няма преки непосредствени последици за безопасността, следва да се предвиди разумен период преди влизането в сила на разрешителното, за да се даде възможност на заинтересованите страни да предприемат необходимото с оглед на новите изисквания, произтичащи от разрешителното. Освен това е целесъобразно да се предвиди преходен период за изчерпването на наличностите от нарингин, разрешен в съответствие с Директива 70/524/ЕИО, и от съдържащи нарингин фуражи.
            
         
               (7)
            
            
               Твърде сложно е за операторите да адаптират многократно и бързо етикетите на фуражите, съдържащи различни добавки, които са последователно разрешени съгласно процедурата по член 10, параграф 2 от Регламент (ЕО) № 1831/2003 и за които трябва да се спазват новите правила за етикетирането. Поради това е целесъобразно да се намали административната тежест за операторите, като се предвиди известен период от време с оглед на плавната промяна по отношение на етикетирането.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Разрешаване
   Разрешава се посоченото в приложението вещество нарингин, принадлежащо към категорията „сензорни добавки“ и функционалната група „ароматизиращи вещества“, като добавка при храненето на животните при спазване на определените в същото приложение условия.
   Член 2
   Изисквания към етикетирането
   Фуражите, които съдържат нарингин, се етикетират в съответствие с настоящия регламент най-късно до 25 май 2013 г.
   Същевременно фуражите, съдържащи нарингин, които са били етикетирани съгласно Директива 70/524/ЕИО преди 25 май 2013 г., могат да продължат да се пускат на пазара до изчерпване на наличностите.
   Член 3
   Преходни мерки
   Наличностите от нарингин и от фуражите, които го съдържат, съществуващи към датата на влизане в сила на настоящия регламент, могат да продължат да се пускат на пазара и използват при спазване на условията по Директива 70/524/ЕИО до изчерпване на количествата.
   Член 4
   Влизане в сила
   Настоящият регламент влиза в сила на 25 ноември 2012 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 септември 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 270, 14.12.1970 г., стр. 1.
   
      (3)  EFSA Journal (Бюлетин на ЕОБХ), 2011 г.; 9(11):2416.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  mg активно вещество/kg пълноценен фураж със съдържание на влага от 12 %
               
            
                  
                     Категория: сензорни добавки. Функционална група: ароматизиращи вещества.
                  
               
            
                  2b16058
               
               
                  —
               
               
                  Нарингин
               
               
                  
                               
                           
                           
                              
                                 Състав на добавката:
                              
                              нарингин.
                           
                        
                               
                           
                           
                              
                                 Характеристика на активното вещество:
                              
                              нарингин,
                              извлечен от цитрусови плодове.
                              Чистота: минимум 90 %.
                              (2S)-4H-1-бензопиран-4-он,7-((2-O-(6-деокси-алфа-L-манопиранозил)-бета-D-глюкопиранозил) окси)-2,3-дихидро-5-хидрокси-2-(4-хидроксифенил).
                              Химична формула: C27H32O14.
                              CAS номер: 10236-47-2.
                              FLAVIS 16.058
                           
                        
                               
                           
                           
                              
                                 Метод за анализ
                                  (1)
                              
                              За определянето на нарингина във фуражната добавка:
                              високоефективна течна хроматография (HPLC) с ултравиолетов детектор (Европейска фармакопея, монография 2.2.29)
                           
                        
               
                  Всички животински видове
               
               
                  —
               
               
                  —
               
               
                  —
               
               
                  
                              1.
                           
                           
                              В упътването за употреба на добавката и премикса да се посочат температурата на съхранение, срокът на съхранение и устойчивостта при гранулиране.
                           
                        
                              2.
                           
                           
                              Препоръчва се да се използва до 5 mg/kg пълноценен фураж.
                           
                        
                              3.
                           
                           
                              Мерки за безопасност: да се използват средства за дихателна защита, средства за защита на очите и кожата по време на работа.
                           
                        
               
                  25 ноември 2022 г.
               
            
         (1)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.